1867 Weyss Map of the Siege of Petersburg, Virginia - High-Resolution Digital Map Image
PetersburgFiveForks-weyss-1867 Digital Copy Drie vas oor dronk negejarige op video | Maroela Media
Die beeldmateriaal van die seun volg in ‘n skakel onderaan die berig. Drie mense word daarvan beskuldig dat hulle alkohol aan ŉ negejarige seun van Nieu-Seeland verskaf het, nadat hy besope by ŉ skaatsplankpark aangetref is.
Twee mans, onderskeidelik 20 en 27 jaar oud, en ŉ 25-jarige vrou van Fairfield in Hamilton word daarvan beskuldig dat hulle alkohol aan ŉ minderjarige verskaf het, berig 3news. Die drie moet weer op 28 Januarie in die hof verskyn.
Die drie kan elk ŉ boete van NZ$2 000 (ongeveer R18 000) opgelê word indien hulle skuldig bevind word.
Beeldmateriaal van die seun, wat op YouTube gepubliseer is, het groot reaksie uitgelok en daar is wêreldwyd daaroor berig.
Bradley Goudie (18) het die video opgelaai. Die seun sukkel om te staan en sleep sy tong. “Ek was al vantevore dronk,” sê die kind.
Die seun se ma het verlede week aan ONE News gesê sy het nie geweet haar seun is by die skaatsplankpark nie en sy was besig om aandete voor te berei. “Die laaste wat ek van hom gesien het is toe hy oor die pad gestap het om met sy maats te gaan speel en vir hulle te sê dit is sy verjaarsdag,” het die vrou gesê.
Video: Ontstellende beeldmateriaal van beskonke negejarige